1921
Árið 1921 (MCMXXI í rómverskum tölum), var almennt ár sem byrjaði á laugardegi.

Ísland

Atburðir 
 1. maí - Knattspyrnufélagið Týr var stofnað í Vestmanneyjum.
 3. júlí - Kristján X. stofnaði Hina íslensku fálkaorðu.
 18. nóvember - Hvíta stríðið: Óeirðir voru á Suðurgötu í Reykjavík fyrir utan íbúð Ólafs Friðrikssonar, ritstjóra Alþýðublaðsins.
 1. desember - Elín Briem (1856-1937) og Þórunn Jónassen (1850-1922) hlutu fyrstar kvenna riddarakross Hinnar íslensku fálkaorðu.
 Utanflokkabandalagið var lagt niður.
 Sandgerðisviti var reistur.

Fædd
 31. mars - Jón Múli Árnason, íslenskur útvarpsmaður (d. 2002).
 7. apríl - Einar Bragi Sigurðsson, íslenskt skáld og þýðandi (d. 2005).
 26. maí - Hermann Pálsson, íslenskur fræðimaður og þýðandi, lengst af prófessor í íslenskum fræðum við Edinborgarháskóla (d. 2002).
 18. júlí -Jón Óskar, íslenskt skáld og rithöfundur (d. 1998).
8. ágúst - Aðalheiður Bjarnfreðsdóttir, baráttukona fyrir réttindum verkakvenna og alþingismaður (d. 1994)
 15. ágúst - Matthías Bjarnason, íslenskur stjórnmálamaður (d. 2014).
 24. september - Sigurður E. Jónsson, íslenskur knattspyrnumaður og formaður Knattspyrnufélagsins Fram (d. 1966).
 5. nóvember - Hlynur Sigtryggsson, íslenskur veðurfræðingur (d. 2005).

Dáin
 4. mars - Gunnar Thorsteinsson, íslenskur knattspyrnumaður og formaður Knattspyrnufélagsins Fram (f. 1894).
 28. september - Þorvaldur Thoroddsen, íslenskur jarðfræðingur og landfræðingur (f. 1855).

Erlendis

Atburðir 
 25. febrúar - Rauði herinn réðst inn í Georgíu og kom á sovésku lýðveldi.
 4. mars - Warren G. Harding sór embættiseið sem Forseti Bandaríkjanna.
 8. mars -  Spænski forsætisráðherrann Eduardo Dato e Iradier var skotinn til bana af katalónskum þjóðernissinnum í Madríd.
 12. mars - Edith Cowan varð fyrsta konan á Ástralska þinginu.
 17. mars - Fóstureyðingar hófust í fyrstu fóstureyðingastöð Breta í London.
 21. mars - Lenín tilkynnti nýju efnahagsstefnuna.
 31. maí - 1. júní - Fjöldamorðin í Tulsa: Hvítir íbúar í Tulsa, Oklahoma myrtu um 300 svarta íbúa. 
 3. júní - Dauðarefsing var felld niður í Svíþjóð.
 1. júlí - Kommúnistaflokkurinn var stofnaður í Kína.
 27. júlí - Insúlín var uppgötvað í Toronto.
 29. júlí - Adolf Hitler varð leiðtogi nasistaflokksins.
 25. ágúst - Matthias Erzberger, fjármálaráðherra Þýskalands var skotinn til bana af þjóðernissinnum. Óeirðir urðu í München.
 20. október - Frakkland og Tyrkland skrifa undir friðarsamning í stríði sem hafði varað í nær 3 ár.
 9. nóvember - Ítalski fasistaflokkurinn var stofnaður.
 6. desember - Írska fríríkið var stofnað.
 29. desember -  William Lyon Mackenzie King varð forsætisráðherra Kanada. Hann ríkti í 2 áratugi í embætti.

Ódagsett
 Rússneska hungursneyðin 1921-1922 hófst. Nær 4 milljónir létust.
 Konur fengu sektir í Chicago fyrir að ganga um í stuttpilsum og með bera handleggi.
 Þyrla flýgur í fyrsta skipti.
 Kýlapest (öðru nafni Svarti dauði) brýst út í Sydney á Ástralíu.
 Bifhjól eru tekin í notkun hjá lögreglunni í London.

Listir 
 Agatha Christie skrifar fyrstu bók sína um Hercules Poirot.
 Charlie Chaplin gerir sína fyrstu kvikmynd í fullri lengd, The Kid.
 Rudolph Valentino slær í gegn í kvikmyndahúsum.

Fædd
 4. febrúar - Betty Friedan, bandarískur rithöfundur og femínisti (d. 2006).
 21. febrúar - John Rawls, bandarískur heimspekingur og prófessor í stjórnspeki við Harvard-háskóla (d. 2002).
 22. febrúar - Jean-Bédel Bokassa, fyrrum forseti Mið-Afríkulýðveldisins (d. 1996).
 16. mars - Fahd bin Abdul Aziz al-Saud, konungur Sádi-Arabíu (d. 2005).
 14. apríl - Thomas Schelling, bandarískur hagfræðingur.
 16. apríl - Peter Ustinov, breskur leikari (d. 2004).
 2. maí - Satyajit Ray, indverskur kvikmyndagerðarmaður (d. 1992).
 21. maí - Andrei Sakarov, sovéskur kjarneðlisfræðingur (d. 1989).
 5. júní - Vytautas Mačernis, litháískt skáld. (d. 1944)
 10. júní - Phillip Mountbatten prins, Hertoginn af Edinborg (d. 2021)
 4. júlí - Stein Rokkan, norskur stjórnmálafræðingur og félagsfræðingur (d. 1979).
 18. júlí - John Glenn, bandarískur geimfari og öldungadeildarþingmaður.
 19. júlí - Rosalyn Yalow, bandarískur Nóbelsverðlaunahafi í lífeðlis- og læknisfræði (d. 2011).
 2. ágúst - Ruth Barcan Marcus, bandarískur heimspekingur og rökfræðingur (d. 2012).
 11. ágúst - Alex Haley, bandarískur rithöfundur (d. 1992).
 19. ágúst - Eugene Wesley Roddenberry, bandarískur handritshöfundur (d. 1991).
 22. september - Sidney Morgenbesser, bandarískur heimspekingur og prófessor við Columbia-háskóla (d. 2004).
 3. nóvember - Charles Bronson, bandarískur leikari (d. 2003).
 23. nóvember - Fred Buscaglione, ítalskur tónlistarmaður (d. 1960).
 3. desember - Geoffrey Kirk, breskur fornfræðingur og textafræðingur (d. 2003).
 6. desember - Piero Piccioni, ítalskur píanóleikari (d. 2004).
 30. desember - J.L. Ackrill, enskur fornfræðingur og heimspekingur (d. 2007).

Dáin
 3. febrúar - Colin Archer, norsk/skoskur skipasmiður (f. 1832).
 8. febrúar - Pjotr Kropotkin, rússneskur anarkisti (f. 1842).

Nóbelsverðlaunin 
 Eðlisfræði - Albert Einstein
 Efnafræði - Frederick Soddy
 Læknisfræði - Voru ekki veitt þetta árið
 Bókmenntir - Anatole France
 Friðarverðlaun - Hjalmar Branting, Christian Lous Lange

1921